**Emlékeztető**

**Tanárképzési Bizottság ülése**

**Helyszín:** 1088 Budapest, Múzeum körút 4/A, A épület alagsor -160-as terem, ELTE Egyetemi Hallgatói Önkormányzat, Tárgyaló

**Időpont:** 2023. szeptember 28. 18:00

**Mellékletek száma:** 2

**Iktatószám:**

**Előzetesen kiküldött napirendi pontok:**

1. Bejelentések
2. Aktualitások
3. Egyebek

Juhász Anna Tímea az ülést megnyitotta 18:00-kor.

Az ülésen jelen vannak szavazati joggal: Juhász Anna Tímea (EHÖK), Lentulai Martin Péter (BTK HÖK), Kovács Máté (IK HÖK), Fancsik Fanni (TÓK HÖK), Kurucz Tamás Márk (TTK HÖK)

Az ülésen jelen vannak tanácskozási joggal: -

Az ülés 5 mandátummal határozatképes.

A napirendet a Bizottság egyhangúlag elfogadta.

Juhász Anna Tímea jegyzőkönyvvezetőnek jelölte Kurucz Tamás Márkot.

Kurucz Tamás Márk elfogadta a jelölést

A Bizottság 4 igen szavazattal és 1 tartózkodással elfogadta.

1. **Bejelentések (18:01)**

Juhász Anna Tímea: Felhívja a Bizottság figyelmét, hogy október 6-án PPT ülés lesz, mely a megszokottól eltérően jelenléti formában lesz megtartva, illetve, hogy aki nem tud részt venni, annak lehetősége van delegálni maga helyett valakit. Lentulai Martin Péter nem tud jönni, még nincs helyette delegált.

Október 13-án ELTEfesztre kellene hallgatói segítő, ehhez kéri a Bizottság segítségét.

Juhász Anna Tímea 18:05-kor lezárja a napirendi pontot.

1. **Aktualitások (18:05)**

Juhász Anna Tímea: Szeretné, hogy Szombathelyről is lenne jelen lenne egy képviselő a Bizottságba, állandó meghívottként.

Szeretné, hogy a Bizottság felülvizsgálja és aktualizálja az Ügyrendet.

Az új tanárképzési rendszerrel kapcsolatban szeretne egy felmérést végezni az eddigi tapasztalatokkal kapcsolatban a tanterveket és a pályaszocializációs gyakorlatokat illetően. Alapvetően egy személyes fórum lenne a felmérés módja, később lehet egy kérdőív is kiküldésre kerülne.

Kovács Máté: Lehet előbb kellene egy kérdőívet küldeni és utána egy fórumot tartani a szélesebb kép kapása érdekében.

Juhász Anna Tímea: Levelező listák lehetnek jó lehetőség lehet a kérdőív kiküldésére, ha lesz.

Fancsik Fanni: Nálunk nem annyira működnek az évfolyamcsoportok a Facebook-on, levelező listák pedig nincsenek.

Kovács Máté: Most készülök levelező listákat létrehozni.

Kurucz Tamás Márk: Elmondja a levelező listák igénylését pár mondatban.

Lentulai Martin Péter: Neptun hirdetés is jó lehetőség lenne a hallgatók elérésére.

Juhász Anna Tímea: a hallgatói műhelyek összegyűjtése és ezek hallgatók felé történő népszerűsítése.

A pedagógiai-pszichológiai modul felülvizsgálatának tervezete, illetve egy javítására történő javaslatcsomag megfogalmazása.

Kovács Máté: Az összefüggő tanítási gyakorlatról több hallgató nem kapott e-mailt.

Juhász Anna Tímea: A TKK elvileg mindenkinek kiküldte az üzenetet a Neptunon keresztül.

Kovács Máté: Utánajárok, hogy ott is megkapták-e, vagy nem.

Juhász Anna Tímea: Mindenképpen megvizsgáljuk a helyzetet és ha kell intézkedünk.

Lentulai Péter: A mostani rövid tanítási gyakorlatokkal kapcsolatban sok megkeresés érkezik, hogy a gyakorlat megkezdését csak a felújítási munkák után engednék megkezdeni, így a záró dokumentáció leadási határideje és a gyakorlat megkezdésének ideje között nem lenne elég idő a dokumentáció elkészítésére. A TKK kitolhatná a leadási határidőt, hogy legyen elegendő idő a dokumentumok befejezésére.

Lenne egy hallgató, aki a régi képzésben kezdett, de szeretne, átmenni az új képzésbe. Ehhez szeretne segítséget kérni.

Juhász Anna Tímea 18:33-kor lezárja a második napirendi pontot.

1. **Egyebek (18:33)**

Senkinek nincs egyebe.

Juhász Anna Tímea 18:33-kor lezárja a Tanárképzési Bizottság ülését.

………………………………………..

Kurucz Tamás Márk
jegyzőkönyvvezető

………………………………………..

Juhász Anna Tímea

Tanárképzési referens

ELTE HÖK

 ………………………………………..

Ellenőrző Bizottság

ELTE HÖK